b'\n_START_ARTICLE_\nVlad\xc3\xb5slav Terziul\n_START_PARAGRAPH_\nVlad\xc3\xb5slav Oleksandrov\xc3\xb5t\xc5\xa1 Terziul (ukraina keeles: \xd0\x92\xd0\xbb\xd0\xb0\xd0\xb4\xd0\xb8\xd1\x81\xd0\xbb\xd0\xb0\xd0\xb2 \xd0\x9e\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80\xd0\xbe\xd0\xb2\xd0\xb8\xd1\x87 \xd0\xa2\xd0\xb5\xd1\x80\xd0\xb7\xd0\xb8\xd1\x83\xd0\xbb; 18. juuni 1953 Artjom, Primorje krai \xe2\x80\x93 18. mai 2004 Makalu) oli Ukraina alpinist._NEWLINE_Ta on t\xc3\xb5usnud peaaegu k\xc3\xb5igi \xc3\xbcle 8000 meetri k\xc3\xb5rguste m\xc3\xa4gede tippu. Ta hukkus 2004. aastal Himaalajas asuva Makalu (8485 m) tipust laskumisel.\n_START_SECTION_\nM\xc3\xa4gironimine\n_START_PARAGRAPH_\nAlpinismiga hakkas ta tegelema 1979. aastal._NEWLINE_2000. aastal laskus ta suuskadel Cho Oyu tipust. 2001. aastal t\xc3\xb5usis ta esimesena Manaslu tippu (8163 m) m\xc3\xa4e kagu k\xc3\xbcljel asuva ribi kaudu. See oli uus marsruut tippu j\xc3\xb5udmiseks.\n_START_SECTION_\nKaheksatuhandelised\n_START_PARAGRAPH_\nTa on t\xc3\xb5usnud 12 \xc3\xbcle 8000 meetri k\xc3\xb5rguse m\xc3\xa4e tippu. \xc3\x9clej\xc3\xa4\xc3\xa4nud kahel (14-st) kaheksatuhandelisel m\xc3\xa4el j\xc3\xa4i tal aga peatipp vallutamata. Karakoramis asuval Broad Peakil (peatipp 8051 m) ronis ta 1995. aastal eeltipule (8028 m) ja Himaalajas asuval Xixabangmal (peatipp 8027 m) t\xc3\xb5usis ta 2000. aastal kesktipule (Xixabangma Central Summit (8008 m)).\n_START_SECTION_\nXixabangma Central Summit\n_START_PARAGRAPH_\nUkraina m\xc3\xa4giekspeditsioon t\xc3\xb5usis 27. septembril 2000 Xixabangmale klassikalist marsruuti m\xc3\xb6\xc3\xb6da (p\xc3\xb5hja k\xc3\xbcljelt, s.t Hiina poolt). Laskumine k\xc3\xb5rguselt 7400 m oli plaanitud teha suuskadel. Kuid tipumeeskond peatipule ei roninudki, sest selle olemasolust polnud neil \xc3\xbcldse midagi teada. Neil oli teada, et k\xc3\xb5ik ekspeditsioonid t\xc3\xb5usevad Central Summitile ja et hiina ametnikud aktsepteerivad seda tipput\xc3\xb5usuna Xixabangmale ja v\xc3\xa4ljastavad selle t\xc3\xb5enduseks ka sertifikaate. Nagu hiljem on ukraina ekspeditsiooni osalejad \xc3\xb6elnud, et kui meeskond oleks teadnud, et m\xc3\xb6\xc3\xb6da tipuharja on vaja veel edasi sumada, oleks seda ka tehtud.'